૧૦૦ની પારનો લક્ષ્યાંક ચરોતર રૂખી માટે આસાન હોય છે ત્યારે ૭૦ના મામૂલી ટાર્ગેટ માટે જવાબી બૅટિંગમાં ચરોતર રૂખીએ ધમાકેદાર શરૂઆત કરી હતી. સ્ટાર ઓપનિંગ જોડી જિતેશ પુરબિયા (૨૧) અને ચેતન સોલંકી (૧૮)એ ઝંઝાવાતી બૅટિંગ વડે ૩ ઓવરમાં ૩૦ રન ઝીંકી દીધા હતા. ચોથી ઓવરમાં જિતેશ પુરબિયા એલબીડબ્લ્યુ થયો હતો. તેની જગ્યાએ આવેલા નીતિન સોલંકી (૧૮)એ જિતેશ પુરબિયાની કમી પૂરી કરીને ચેતન સોલંકીને સાથ આપીને ટીમને આસાન જીત અપાવી હતી. માત્ર ૬ ઓવરમાં ૧ વિકેટે ૭૦ રન કરીને ચરોતર રૂખીએ પોતાનો ચૅમ્પિયન રૂખ જાળવી રાખ્યો હતો.